Мистер Долар (комедија у четири чина)/28
VI

ГОСПОЂА САВЕТНИКОВИЦА СА РЕПУТАЦИЈОМ: Интересантна је та ваша поуздана тврдња да ћу ја овај скандал прећутати.
МАТКОВИЋ: Рачунам на вашу разборитост и отменост. Ви ћете појмити да то није тако необична појава кад једна собарица полети у загрљај једноме дојучерањем келнеру. Прави би скандал био кад би то учинила на пример каква дама из виших крутова. Собарици то приличи.
ГОСПОЂА САВЕТНИКОВИЦА СА РЕПУТАЦИЈОМ (Јетко и досећајући се нашта алудира): Да, да, имате право.
МАТКОВИЋ: А рачунам још и на то да права отменост не допушта да човек све што види разглашава свету. Ћутање је једна од најлепших одлика отмености.
ГОСПОЂА САВЕТНИКОВИЦА СА РЕПУТАЦИЈОМ (Јетко): Да, да, да, рекла сам већ, да сте ви увек у праву!

Мистер Долар (комедија у четири чина)